
PËR MIRATIMIN E LISTËS PËRFUNDIMTARE TË PRONAVE TË PALUAJTSHME PUBLIKE, SHTETËRORE, QË TRANSFEROHEN NË PRONËSI OSE NË PËRDORIM TË KOMUNËS KATUNDI I RI TË QARKUT TË DURRËSIT

Në mbështetje të nenit 100 të Kushtetutës dhe të neneve 3, 5 e 17 të ligjit nr. 8744, datë 22.2.2001 “Për transferimin e pronave të paluajtshme publike të shtetit në njësitë e qeverisjes vendore”, të ndryshuar, me propozimin e Ministrit të Brendshëm, Këshilli i Ministrave 

VENDOSI:

1. Miratimin e listës përfundimtare të pronave të paluajtshme publike, shtetërore, brenda juridiksionit territorial dhe administrativ të komunës Katundi i Ri të qarkut të Durrësit, që transferohen në pronësi ose në përdorim të kësaj komune, sipas lidhjes nr. 1, që i bashkëlidhet këtij vendimi dhe është pjesë përbërëse e tij.
Lista e inventarit me 64 (gjashtëdhjetë e katër) fletë, që i bashkëlidhet këtij vendimi, përfundon me numrin rendor 350 (treqind e pesëdhjetë).
2. Ngarkohen Ministri i Brendshëm, Kryeregjistruesi i Pasurive të Paluajtshme të Republikës së Shqipërisë dhe komuna Katundi i Ri për zbatimin e këtij vendimi.
Ky vendim hyn në fuqi pas botimit në Fletoren Zyrtare.

KRYEMINISTRI
Sali Berisha

Katundi i Ri, Durrës 								       Lidhja nr. 1
	Numrat rendorë të pronave në listën e inventarit
	Fusha e përdorimit të pronës
	Lloji i transferimit

	1-11
	Prona që përdoren për realizimin e programeve arsimore
	Në pronësi

	12-15
	Prona që përdoren për realizimin e programeve kulturore dhe sportive
	Në përdorim

	16-21
	Prona që përdoren për realizimin e funksioneve në fushën e shëndetit publik
	Në pronësi

	22-31
	Varrezat publike
	Në pronësi

	32-42
	Prona që përdoren për ushtrimin e funksioneve në fushën e strehimit dhe të mbrojtjes civile
	Në pronësi

	43-210,228,236-250,253-259,349,350
	Troje të lira dhe hapësira publike të pazëna ndërmjet ndërtesave ose objekteve të çdo lloji
	Në përdorim

	211-227,229-235,245-246,251-252
	Prona që përdoren për realizimin e funksioneve në fushën e zhvillimit ekonomik 
	Në pronësi

	279
	Prona që përdoren për ushtrimin e funksioneve në fushën e bujqësisë dhe të ushqimit (toka produktive)
	Në përdorim
Sip. 29.35 arë, në fshatin Rinia është “tokë disponibël shtet”, përfshirë në masterplanin për zhvillimin e integruar të Zonës Energjetike dhe Industriale të Porto-Romanos, Durrës miratuar nga KRRTSH-ja

	280-285,290,296,301,305
(vetëm kanale të treta)
	Prona që përdoren për ushtrimin e funksioneve në fushën e bujqësisë dhe të ushqimit (toka joproduktive dhe kanale të treta)
	Në pronësi

	321-325
	Infrastrukturë (rrugë vendore)
	Në pronësi



